Slovenská asociácia amerického futbalu

Slovenská asociácia amerického futbalu (skr. SAAF) je riadiacim orgánom amerického futbalu na Slovensku. Organizuje všetky súťaže o titul majstra Slovenska. Venuje sa rozvoju amerického futbalu vo verziách 7 na 7, 11 na 11 a flag futbale. Vznikla v roku 2010 spojením už neexistujúceho zväzu SZAF a SAAF. Od júla 2014 je členom s Medzinárodnej federácie amerického futbalu (IFAF). 

 Súťaže 
 Slovenská futbalová liga (7 na 7) 
7 na 7 – zmenšená verzia amerického futbalu. Hlavný rozdiel medzi verziou 11 na 11 (klasický americký futbal) je v počte hráčov na ihrisku, kde na ihrisku proti sebe stoja vždy 7 hráčov z jedného tímu. Doteraz sa tzv. „malá liga“ hrala v období od apríla do júla. Rok 2014 priniesol v tomto smere zmenu a presúva sa na jeseň. 

 Slovenská futbalová liga (11 na 11) 
11 na 11 – klasická verzia amerického futbalu. Hrá sa podľa pravidiel IFAF (odvodených od pravidiel NCAA (vysokoškolský futbal v USA)). Čisto slovenská liga 11 na 11 sa hrala na území Slovenska v rokoch 2010 až 2012. Roky 2013 a 2014 sa liga 11 na 11 nehrala. Z dôvodu malého počtu účastníkov ligy tak väčšie kluby uprednostnili zahraničné súťaže. Od roku 2015 sa liga opäť začala organizovať, tentokrát so šiestimi účastníkmi. Premiérovo sa o titule majstra SR rozhodovalo vo finálovom zápaseSlovak Bowle. V prvom ročníku o Slovak Bowl zvíťazilo družstvo Bratislava Monarchs, ktoré vyhralo nad Trnavou Bulldogs 42 : 33. V roku 2016, keď Monarchs odiišel hrať do rakúskej ligy, sa majstrom SR sa stalo družstvo Trnava Bulldogs, keď vo finále vyhralo nad Žilinou Warriors 63 : 7.

Majstri Slovenska vo verzii 11 na 11 
 2010: Zvolen Patriots (organizoval ju SZAF)
 2011: Bratislava Monarchs
 2012: Bratislava Monarchs
 2015: Bratislava Monarchs
 2016: Trnava Bulldogs                                           
 2017: Bratislava Monarchs
 2018: Trnava Bulldogs
 2019: Bratislava Monarchs

 Slovenská flag futbalová liga 
Flag futbal – bezkontaktná verzia amerického futbalu, pre jej finančnú a technickú nenáročnosť vhodná pre širšiu verejnosť. V roku 2014 sa na Slovensku uskutočnil prvý oficiálny ročník súťaže o titul majstra Slovenska vo flag futbale.

 Reprezentácia 
Slovenské národné družstvo mužov pôsobí pod záštitou SAAF. Do roku 2017 odohralo 5 zápasov, vo všetkých prehralo. Priemerná návštevnosť na domácich zápasoch slovenskej reprezentácie bola 3 000 divákov.

 Kluby 

 Slovenská futbalová liga 
KlubMestoŠtadiónKapacitaZaloženýKlubové frabyWeb stránkaBanská Bystrica Daemons Banská BystricaŠtadión Banská Bystrica Deamons -2009 diamons.skBratislava Monarchs BratislavaŠtadión ŠKP Dúbravka10 5001996 monarchs.skCassovia Steelers KošiceŠtadión Vyšné Opátske -2011 cassoviasteelers.skNitra Knights NitraŠtadión pod Zoborom11 3841997 nitra-knights.szm.com Smolenice Eagels SmoleniceŠtadión Smolenice -2009 facebook.com/smoleniceeaglesTopoľčany Kings TopoľčanyŠtadión Vojtecha Schotterta12 0002009 topocanykings.comTrnava Bulldogs TrnavaFutbalové ihrisko SOŠE -2007 trnavabulldogs.sk Zvolen Patriots ZvolenPatriots Arena7 6002006 facebook.com/zvolenpatriotsŽilina Warriors ŽilinaŠtadión Žilina Warriors -2010  warriorszilina.webnode.sk

 Ďalšie kluby 
 Trenčín Spartans (vznik v 2010)
 Poprad Rocks  (vznik v 2012)
 AFT Nové Zámky (vznik v 2013)

 Pozri aj    
 Slovenské národné družstvo amerického futbalu mužov 

 Externé odkazy 
 Oficiálna stránka SAAF
 Americký futbal na Slovensku 


Kategória:Národné zväzy amerického futbalu
Americký futbal
Kategória:Organizácie založené v 2010